SK
5.8.2022
Úradný vestník Európskej únie
L 205/117
PRÍLOHA I
Príloha I (časť M) k nariadeniu Komisie (EÚ) č. 1321/2014 sa mení takto: 1.
Ustanovenie M.A.302 sa mení takto: i) Písmeno d) sa nahrádza takto: „d) Program údržby lietadla musí byť preukázateľne v súlade s: 1. pokynmi, ktoré vydal príslušný orgán; 2. pokynmi na zachovanie letovej spôsobilosti: i)
vydanými držiteľmi typového osvedčenia, obmedzeného typového osvedčenia, doplnkového typového osvedčenia, schválenia postupu väčšej opravy, schválenia ETSO, alebo deklarantom vyhlásenia o súlade projektu alebo držiteľom iného príslušného schválenia vydaného podľa prílohy I (časť 21), prípadne prílohy Ib (časť 21 Light) k nariadeniu (EÚ) č. 748/2012;
ii) zahrnutými v certifikačných špecifikáciách uvedených v ustanovení 21.A.90B, prípadne 21.A.431B prílohy I (časť 21) k nariadeniu (EÚ) č. 748/2012; iii) zahrnutými v certifikačných špecifikáciách uvedených v ustanoveniach 21L.A.62, 21L.A.102, 21L.
A.202, prípadne 21L.A.222 prílohy Ib (časť 21 Light) k nariadeniu (EÚ) č. 748/2012;“.
ii) Písmeno h) sa nahrádza takto: „h) Program údržby lietadla sa pravidelne reviduje a v prípade potreby sa zodpovedajúcim spôsobom mení.
Týmito revíziami sa zabezpečí, aby program údržby lietadla bol aj naďalej aktuálny a platný vzhľadom na prevádzkové skúsenosti a pokyny príslušného orgánu, pričom sa zohľadňujú nové a/alebo upravené pokyny na údržbu, ktoré vydali držitelia typového osvedčenia a doplnkového typového osvedčenia, deklarant vyhlásenia o súlade projektu a ktorákoľvek iná organizácia, ktorá uverejňuje takéto údaje v súlade s prílohou I (časť 21), prípadne prílohou Ib (časť 21 Light) k nariadeniu (EÚ) č. 748/2012.“
2.
Ustanovenie M.A.304. sa nahrádza takto: „M.A.304 Údaje pre modifikácie a opravy Osoba alebo organizácia, ktorá opravuje lietadlo alebo komponent, musí posúdiť akékoľvek poškodenie.
Modifikácie a opravy sa musia podľa vhodnosti vykonávať s použitím údajov: a) schválených agentúrou; b) schválených projekčnou organizáciou v súlade s prílohou I (časť 21) k nariadeniu (EÚ) č. 748/2012; c) zahrnutých v požiadavkách uvedených v ustanovení 21.A.90B alebo 21.A.431B prílohy I (časť 21) k nariadeniu (EÚ) č. 748/2012; d) zahrnutých v požiadavkách uvedených v ustanoveniach 21L.A.62, 21L.A.102, 21L.A.202 alebo 21L.A.222 prílohy Ib (časť 21 Light) k nariadeniu (EÚ) č. 748/2012; e) vyhlásených deklarantom vyhlásenia o súlade projektu v súlade s prílohou Ib (časť 21 Light) k nariadeniu (EÚ) č. 748/2012.“
3.
V ustanovení M.A.305 sa písmeno e) bod 3 nahrádza takto: „3. údaje špecifické pre určité komponenty: i)
záznam prevádzkovej histórie pre každú súčasť s obmedzenou životnosťou, na základe ktorého sa určuje aktuálny stav súladu s obmedzeniami letovej spôsobilosti;